
మీరట్, ఫిబ్రవరి 4: పెద్ద నోట్ల రద్దుతో దెబ్బతిన్న అవినీతి నేతలంతా తనను గద్దె దింపాలని కూటమి కట్టారని ప్రధాని మోదీ అన్నారు. నిన్నా మొన్నటి వరకు ఘోరంగా తిట్టుకున్న సమాజ్వాదీ-కాంగ్రెస్ పార్టీలు ఇప్పుడు తమను తాము కాపాడుకొనే ప్రయత్నంలో భాగంగా వాటేసుకొని తిరుగుతున్నాయని మీరట్ ఎన్నికల ప్రచారంలో వ్యాఖ్యానించారు. ఉత్తరప్రదేశ్ ప్రజలు రాష్ట్రాన్ని పట్టి పీడిస్తున్న స్కామ్(సమాజ్వాదీ, కాంగ్రెస్, అఖిలేశ్, మాయావతి)లను వదిలించుకోవాలని పిలుపునిచ్చారు. ఓటు బ్యాంకు రాజకీయాలకు పాల్పడే, నేరస్థులకు ఆశ్రయమిచ్చే ఈ పార్టీలు కావాలో, రాష్ట్రాభివృద్ధికి కట్టుబడిన బీజేపీ కావాలో తేల్చుకోవాలని రాష్ట్ర ప్రజలకు పిలుపునిచ్చారు.   ‘‘పార్టీ టికెట్లు అమ్మి గదుల నిండా డబ్బుల కట్టలు నింపుకున్న నేతలను పెద్ద నోట్ల రద్దు ద్వారా చచ్చినట్లు బ్యాంకులో డిపాజిట్ చేసేట్లు చేశాను. నాకు తెలుసు వాళ్లంతా ముఠా కడతారని. మోదీ వాళ్ల డబ్బును దోచేశాడు కాబట్టి గద్దె దించడానికి వివాదాలు సృష్టిస్తారు’’ అన్నారు. కాగా, మోదీ ‘స్కామ్’ వ్యాఖ్యలపై కాంగ్రెస్ స్పందించింది. ఎస్.సి.ఏ.ఎమ్ అనే అక్షరాలను హిందీలో.. సత్తాభోగీ (అధికార లాలసులు)- కపటీ ధోంగీ (ఇద్దరు మోసగాళ్లు)- అమిత- మోదీ అని చదువుకోవచ్చునని ఆ పార్టీ ప్రతినిధి వడక్కన్ కౌంటర్ వేశారు.

meerat, fibravari 4: pedda notla raddutho debbatinna avineeti nethalanthaa tananu gadde dimpaalani kootami kattarani pradhaani modii annaru. ninna monnati varaku ghoramgaa tittukunna samajwadi-congress paarteelu ippudu tamanu taamu kapadukone prayatnamlo bhagamga vaatesukoni tirugutunnaayani meerat ennikala prachaaramlo vyaakhyaaninchaaru. uttarapradesh prajalu rashtranni patti peedistunna scam(samajwadi, congress, akhilesh, mayavati)lanu vadilinchukovaalani pilupunicchaaru. otu byaanku raajakeeyaalaku palpade, nerasthulaku aashrayamichhe ee paarteelu kaavaalo, raashtraabhivruddhiki kattubadina bgfa kaavaalo telchukovalani rashtra prajalaku pilupunicchaaru.   ‘‘party tiketlu ammi gadula ninda dabbula kattalu nimpukunna nethalanu pedda notla raddu dwara chachinatlu byaankulo depazit chesetlu cheshaanu. naaku telusu vaallantaa mutaa kadataarani. modii vaalla dabbunu dochesadu kabatti gadde dinchadaaniki vivaadaalu srushtistaaru’’ annaru. kaga, modii ‘scam’ vyaakhyalapai congress spandinchindi. es.si.e.em ane aksharaalanu hindeelo.. sattaabhogii (adhikara laalasulu)- kapati dhongi (iddaru mosagallu)- amita- modii ani chaduvukovachhunani aa party pratinidhi vadakkan counter vaesaaru.